דגל המשחקים הפאראלימפיים
סקי לנכים במשחקי החורף הפאראלימפיים, קולומביה הבריטית, 2010
טניס נכים בזוגות, במשחקים הפאראלימפיים, קיץ 2008
כדורעף נכים
מדיסון דה רוזאריו בחימום לאליפות העולם בסידני, 2011
**המשחקים הפאראלימפיים** (מכונים גם **אולימפיאדת הנכים** או **פאראלימפיאדה**, באנגלית: **Paralympic Games**) הם אירוע רב-ענפי בינלאומי, בו מתחרים ספורטאים עם מוגבלויות. המשחקים הפאראלימפיים העיקריים נערכים בקיץ מדי ארבע שנים, כשמשחקי החורף, המצומצמים יחסית, נערכים שנתיים אחרי כל קיץ פאראלימפי, בחורף, בסמוך ואחרי המשחקים האולימפיים, ובחסות הוועד הפאראלימפי הבין-לאומי.

השם, "המשחקים הפאראלימפיים", מבוסס על המילה היוונית Paraplegia = שיתוק בחלק התחתון של הגוף; לאחר זמן, ומשהתברר כי לא כל המתחרים הם נפגעי שיתוק, שונה מקור המונח מיוונית, והוא מתבסס כיום על המילה פארא = ליד, ליד המשחקים האולימפיים.

היסטורית המשחקים
----------------

### משחקי סטוק מנדוויל

שורשי המשחקים הפאראלימפיים בתחרויות ספורט שארגן סר לודוויג גוטמן בשנת 1948 והשתתפו בהם לוחמי מלחמת העולם השנייה שסבלו מפגיעה בעמוד השדרה. התחרויות הפכו לאירוע שנתי שנקרא "משחקי סטוק מנדוויל" (על-שם בית החולים שבו נערכו). בשנת 1952 השתתפו בתחרויות גם מתחרים מהולנד, ובכך קיבלו התחרויות צביון בינלאומי.

### אירועים משמעותיים בתולדות משחקים

התחרויות הראשונות בסגנון אולימפי לספורטאים נכים נערכו ברומא, 1960, בסמוך לאולימפיאדה שנערכה שם. לראשונה, לא היו מיועדים המשחקים אך ורק לחיילים משוחררים, אלא לכלל נפגעי עמוד השדרה, ובתנאי שהספורטאים יישובים בכיסאות גלגלים. בתחרויות אלה השתתפו 400 ספורטאים מ-23 מדינות. באולימפיאדת הנכים טורונטו (1976) הוחלט להוסיף למשחקים קטגוריות נכות נוספות, ולאפשר למגוון רחב יותר של בעלי לקויות לקחת חלק במשחקים, בטורניר זה השתתפו כבר 1,600 ספורטאים מ-40 מדינות שונות.

אבן דרך נוספת בתולדות המשחקים הייתה באולימפיאדת הנכים סיאול (1988). היה זה הטורניר הראשון אשר התקיים מיד לאחר הטורניר האולימפי תוך שימוש במתקניו. גם במשחקים שבאו לאחריו, בברצלונה (1992) ובאטלנטה (1996) נעשה שימוש כזה בפועל בטרם הוסכם הנושא באופן רשמי בין הוועד הפאראלימפי הבינלאומי למקבילו האולימפי בשנת 2001.

במשחקים הפאראלימפיים ה-12, שהתקיימו באתונה בספטמבר 2004, השתתפו 3,846 ספורטאים מ-145 מדינות, שהתחרו ב-19 ענפי ספורט. במשחקים הפאראלימפיים ה-13, שהתקיימו בבייג'ינג ב-2008, השתתפו 4,200 ספורטאים מ-145 מדינות שונות - שיא של משתתפים עד היום.

ענפי הספורט
-----------

### משחקי הקיץ

במשחקי הקיץ הפאראלימפיים קיימים 22 ענפי ספורט.

* קשתות קשתות
* אתלטיקה אתלטיקה
* בדמינטון בדמינטון
* בוצ'ה בוצ'ה
* אופניים
	+ אופני כביש כביש
	+ אופני מסלול מסלול
* רכיבה רכיבה
* כדורגל כדורגל
* כדור שער כדור שער
* ג'ודו ג'ודו
* חתירה חתירה
* טריאתלון טריאתלון
* הרמת משקולות הרמת משקולות
* קיאקים קיאקים
* קליעה קליעה
* שחייה שחייה
* טניס שולחן טניס שולחן
* טאקוונדו טאקוונדו
* כדורעף כדורעף
* כדורסל כדורסל
* סיוף סיף
* רוגבי רוגבי
* טניס טניס

### משחקי החורף

במשחקי החורף הפאראלימפיים קיימים 7 ענפי ספורט.

* סקי אלפיני סקי אלפיני
* הוקי קרח הוקי קרח
* סקי נורדי
	+ ביאתלון ביאתלון
	+ סקי למרחקים סקי למרחקים
* קרלינג קרלינג
* גלישת שלג גלישת שלג

ישראל במשחקים הפאראלימפיים
--------------------------

 ערך מורחב – **ישראל במשחקים הפאראלימפיים**  

ישראל משתתפת במשחקי הקיץ הפאראלימפיים מראשיתם, וספורטאיה זוכים להישגים נאים ומדליות רבות. ישראל אירחה את אולימפיאדת הנכים השלישית בתל אביב בשנת 1968, ובאותה שנה הגיעה למקום השלישי עם 18 מדליות זהב, 21 כסף ו-23 ארד. גם באולימפיאדה החמישית בטורונטו בשנת 1976 הגיעה ישראל למקום השלישי עם 40 מדליות זהב, 13 כסף ו-16 ארד. נבחרות ישראל בכדורסל נכים זכתה במדליית זהב ארבע פעמים, פעמיים ניצחה נבחרת הנשים (1968 ו-1976) ופעמיים ניצחה נבחרת הגברים (1968 ו-1980).

ראו גם
------

* ספורט נכים
* ספורטאי ספורט נכים
* ספיישל אולימפיקס
* משחקי אינוויקטוס
* שחייה במשחקים הפאראלימפיים
* נגישות

קישורים חיצוניים
----------------

ויקישיתוף מדיה וקבצים בנושא **המשחקים הפאראלימפיים** בוויקישיתוף
* 

* אתר האינטרנט הרשמי של המשחקים הפאראלימפיים (באנגלית ובספרדית)
* המשחקים הפאראלימפיים, ברשת החברתית פייסבוק

* המשחקים הפאראלימפיים, ברשת החברתית אקס (טוויטר)

* המשחקים הפאראלימפיים, ברשת החברתית אינסטגרם

* המשחקים הפאראלימפיים, ברשת החברתית טיקטוק

* המשחקים הפאראלימפיים, סרטונים בערוץ היוטיוב
* הספורטאים הפראלימפיים: "אנחנו לא נכים", באתר "כלכליסט"
* יאיר צוקר, ‏מתי נתחיל להתייחס לספורטאים הפרלימפיים כספורטאים, ולא כנכים?, באתר דבר העובדים בארץ ישראל, 19 בספטמבר 2016
* ליאור ברטל, ‏במשחקים האלה כולם מנצחים, באתר דבר העובדים בארץ ישראל, 16 באוגוסט 2021
* אברהם תשובה, תכינו מקום למדליות. הסגל הישראלי למשחקים הפראלימפיים, באתר ynet, 17 בספטמבר 2004
* "ועכשיו, לדבר האמיתי", באתר zooza
* ספורט הנכים התחרותי - מתפיסה שיקומית חברתית לספורט הישגי, מאת ד"ר רון בולוטין
* איימי מולינס – על ריצה
* המשחקים הפאראלימפיים, באתר אנציקלופדיה בריטניקה (באנגלית)
* גלעד קוולרצ'יק, תיעוד מהמשחקים בטוקיו 2020, בלוג צילום, באתר הארץ, 10 באפריל 2022

הערות שוליים
------------

1. ↑  History of the Paralympics באתר הוועד הפאראלימפי הקנדי
2. ↑  History of the Paralympic Games

| **המשחקים הפאראלימפיים** |
| --- |
| משחקי הקיץ | רומא (1960) • טוקיו (1964) • תל אביב (1968) • היידלברג (1972) • טורונטו (1976) • ארנהם (1980) • ניו יורק וסטוק מנדוויל (1984) • סיאול (1988) • ברצלונה (1992) • אטלנטה (1996) • סידני (2000) • אתונה (2004) • בייג'ינג (2008) • לונדון (2012) • ריו דה ז'ניירו (2016) • טוקיו (2020) • פריז (2024) |  |
| משחקי החורף | אורנסקולדויק (1976) • גיילו (1980) • אינסברוק (1984) • אינסברוק (1988) • אלברוויל (1992) • לילהאמר (1994) • נאגנו (1998) • סולט לייק סיטי (2002) • טורינו (2006) • ונקובר (2010) • סוצ'י (2014) • פיונגצ'אנג (2018) • בייג'ינג (2022) |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007380777005171
* BNE: XX4414999
* BnF: cb12265112h (data)
* GND: 4318268-9
* LCCN: n78064382
* LNB: 000325874
* NDL: 00577588
* SELIBR: 265245
* VIAF: 150043628
* WorldCat: lccn-n78064382

 |